《重过长千里有感》
清代·黄标

两经霜露动深哀，况听秋声木末来。江上重寻鸥鹭侣，雨中复上凤凰台。

千家古里连青陌，六代遗宫长碧苔。此日登临多感处，百年怀抱一时开。

作者简介：清广东潮州人，字殿豪。由行伍拔补千总。嘉庆间以缉捕功，累擢至广东左翼镇总兵。善泅水，又能测风雨。著《测天赋》及《海疆理道图》，对东南水道浅深险易之处，了如指掌。后坐攻海盗师久无功夺职留任。未几卒，年六十二。